Ottar Julsrud

Ottar Julsrud (født 1950) er en norsk journalist og sakprosaforfatter.

 Utdannelse 
Julsrud er cand.mag. fra Universitetet i Oslo fra 1975 med fagkretsen statsvitenskap, offentlig rett og kristendomskunnskap. Høstsemesteret 1974 var han redaktør i tidsskriftet Minerva.

 Yrkesliv 
Fra 1976 til 1984 var Julsrud ansatt i Aftenposten, der han rapporterte fra Stortinget og skrev lederartikler. Han var redaktør i Norpress – Norsk Pressebyrå fra 1984 til 1998. Siden 1998 har han arbeidet frilans, og blant annet levert daglige, politiske kommentarartikkel til flere norske aviser.

Han var styremedlem og nestleder i Stortingets presselosje 1977–1988 og nestleder i Den Konservative Presses Forening 1990–1998.

Mellom 2002 og 2008 skrev og redigerte han leksikonartikler for Aschehoug og Gyldendals Store norske leksikon og leksikonets årbøker, og har hatt en tilsvarende rolle i forbindelse med oppslagsbøkene Hvem Hva Hvor, Året i Bilder og Politisk Årbok. I 2010 ble han redaktør i tidsskriftet Rotary Norden. 

Han er medeier i Forlaget Snorre AS, og har utgitt flere av sine bøker på dette forlaget.

 Bibliografi 
1992: Presse med mening, Den Konservative Presses Forening – medredaktør/medforfatter
 2003: I hjertet av Nordmarka (antologi), Schibsted – redaktør
 2003: En reise gjennom hundre år. Norges Turistråd 1903-2003 (sakprosa) – medredaktør/medforfatter
 2006: Fra kall til merkevare, Jølstad-konsernets historie (sakprosa), Forlaget Snorre
 2008: FLY – trygt opp og trygt ned. Norsk flysikringstjenestes historie (sakprosa), Aschehoug
 2011: Byggverket Backe, Forlaget Snorre
 2012: Mellom himmel og jord. Glimt fra Miljøverndepartementets 40 år, Unipub
 2013: Alt under kontroll. Historien om Norsk Flygelederforening
 2015: Bygg med mening. Statsbygg 1816-2016, Fagbokforlaget
 2018: Operasjefen. Bjørn Simensens liv og karriere, fortalt til Ottar Julsrud, Gren forlag
 2019: Høyre hånd på rattet. Glimt fra Oslo Høyres historie 1985-2015, Kolofon
 2023: Mot nye høyder. Historien om Norsk Flygelederforening 2011-2023
 2025: Gunnar Strømme. Min historie, Kolofon 

 Referanser 


Kategori:Norske journalister
Kategori:Norske redaktører
Kategori:Norske sakprosaforfattere
Kategori:Fagansvarlige i Store norske leksikon